钦定古今图书集成/明伦汇编/官常典/第060卷 > 赵孝王良
## 钦定古今图书集成/明伦汇编/官常典/第060卷 > 赵孝王良

按《后汉书》本传：“赵孝王良，字次伯，光武之叔父也。平
帝时，举孝廉，为萧令。光武兄弟少孤，良抚循甚笃。及
光武起兵，以事告，良大怒曰：‘汝与伯升志操不同，今
家欲危亡，而反共谋如是’！既而不得已，从军至小长
安，汉兵大败，良妻及二子皆被害。更始立，以良为国
三老，从入关。更始败，良闻光武即位，乃亡奔洛阳。建”
武二年，封良为广阳王。五年，徙为赵王，始就国。十三
年，降为赵公。频岁来朝。十七年，薨于京师。凡立十六
年，子“节王栩嗣。”